מה פתאום?

בול עם דמותו של קישקשתא, שהונפק בשנת [[2007]]
"מה פתאום?!" היא תוכנית טלוויזיה פופולרית לילדים ששודרה בטלוויזיה החינוכית בישראל בשנים 1981-1976 ובשידורים חוזרים במהלך שנות השמונים.

== היסטוריה ==
במרכזה של התוכנית התקיימה אינטראקציה בין המגישים לבין בובת יד בצורת צבר מצוי (כמחווה לדמות הצבר הישראלי) בשם "קישקַשתָא", שהופעלה בידי אבי יקיר, שגם סיפק את קולה. את הבובה יצר משה אסם, שחקן מתיאטרון החאן, אשר שיחק גם בכמה תוכניות בטלוויזיה החינוכית ולמד עיצוב בובות בארצות הברית.

בנוסף לבובה קישקשתא, שלעיתים הולבשה על ידי התפאורנית יהודית בן יהודה, באביזרים נשיים שונים כגון: מטפחת, כובע נשי, ושרשרת פנינים, וזאת כדי לייצר באופן זמני, דמות נוספת, בשם ״אמא של קיקשתא״<ref></ref>,
השתתפו בהגשת התוכנית גם נירה רבינוביץ', ישראל גוריון, שלמה ניצן, חנה לסלאו, מיקי מרין, יצחק נוי, עזרא דגן, אוריאלה וייט, מתי סרי, נחמה שוטן (שהיא גם אחת מחברי להקת אלפא ביתא), שולה חן, וחנן גולדבלט. ליוו אותם לסירוגין בפסנתר מישה בלכרוביץ' (שגם הלחין את נעימת הנושא) וריקי הראבן.

כל תוכנית כללה סרטון מדובב שהתלווה אליה, כגון: "בזיק ויויו", "החבורה העליזה", "קוטי הקטר", "המצחיקנים" או "הכפתוריאדה".

חוץ מלהופיע ב"מה פתאום?", הופיע קישקשתא גם בתוכנית "רגע עם דודלי" בתפקיד אחשוורוש בפרק "רגע עם ציפקישפורים", פרק מיוחד עם כל גיבורי הטלוויזיה החינוכית דאז.

רוב פרקי הסדרה כבר לא נחשבים כיום לאבודים מאחר שהטלוויזיה החינוכית הצליחה לשמרם באמצעות פרויקט הדיגיטציה.

בתחילת שנות התשעים דמותו של קישקשתא כיכבה בין היתר בהופעות אורח בתוכניות אחרות כגון: "האולפן הפתוח של החינוכית" כשכיכב לצד נירה רבינוביץ' שגם הפעילה אותו, זאורוס (עמי ויינברג) ומיכל ינאי מ"קשרים מצוירים" בפינתו של "גשש בלש" וב"זהו זה" בשנת 1998.

בשנת 2006 בחגיגות ה-40 לטלוויזיה החינוכית הופיע דמותו של קישקשתא בדודל לצד דמותה של אוזה מפרפר נחמד.

בשנת 2009 חזר קישקשתא לטלוויזיה החינוכית בתוכנית חדשה ששמה "מי בא לקישקשתא". מסגרת זו היא בעצם הנחיה של שידורי רצף והצגת תוכניות הילדים של החינוכית. כיום התוכנית משודרת בשידורים חוזרים.

בשנת 2011 נבחר קישקשתא להופיע בקמפיין פרסומי
של מועצת החלב, לצדה של השחקנית עמית פרקש.

משנת 2011 התוכנית "מה פתאום?" משודרת בימי שבת בשידורים חוזרים בטלוויזיה החינוכית.

לדמותו של קישקשתא נכתבו שלושה מספר ספרים על ידי תמר אדר, וכן ב-1992 נוצרה הצגת ילדים מקורית המבוססת על דמותו של קישקשתא בשם "החברים של קישקשתא" בכיכובם של בני נדלר וסיגי חזמה.

לקראת אולימפיאדת לונדון ב-2012 בחר הוועד האולימפי הישראלי בדמות קקטוס בשם "שפיציק" כקמע הרשמי של המשלחת הישראלית במשחקים. הטלוויזיה החינוכית הגישה תביעה כנגד הוועד האולימפי, בטענה להפרת זכויות יוצרים מאחר שדמות הקמע חלקה קווי דמיון משמעותיים עם קישקשתא. לבסוף החליט בית המשפט לחייב את הוועד שלא להשתמש בדמות זו במשחקים. בעקבות כך הוחלט בוועד לאמץ את דמות התינוק של במבה כקמע, אך לבסוף אפשרות זו בוטלה גם היא.
קישקשתא - צולם במרכז הבינתחומי 2018

בשנת 2017 הועלו לערוץ היוטיוב של הטלוויזיה החינוכית שתי תוכניות פיילוט של "מה פתאום" משנת 1982, כשהן בצבע ובהן יש לקישקשתא שיער על ראשו. התוכניות עצמן היו למעשה מין רצועת שידורים עם קטעי קישור של קישקשתא והיו שונות בתכנם וללא שחקנים נוספים.

בשנת 2018 חזר קישקשתא לחינוכית בתוכנית חדשה לקראת יום העצמאות ה-70 למדינת ישראל בשם "70 עם קישקשתא".

בשנת 2019 דמותו של קישקשתא, יחד עם הדמויות של "פרפר נחמד", פורסמו על קרטוני החלב של טרה במטרה למצוא אותן.

== קישורים חיצוניים ==

* [https://www.archives.gov.il/catalogue/group/1?kw=הטלוזיה%20החינוכית%20-%20הגיל%20הרך%20תסריטים%20-%20סידרת%20הטלויזיה%20%22מה%20פתאום%22 הטלוויזיה החינוכית - תסריטים לתוכנית "מה פתאם?"] באתר ארכיון המדינה.
* "[https://www.kankids.org.il/program/?catId=1352 מה פתאום]" באתר כאן חינוכית
* 
* [https://www.youtube.com/playlist?list=PLbA9jeDIzY1ko0DsijOYj8wrnMrhzVffS שירי התקליט "שירי משחק", מתוך התכנית "מה פתאום?!"]
* [https://www.youtube.com/playlist?list=PLbA9jeDIzY1nSCc6t5Ds_86a9jekGam1w שירי התקליט "עוד שירי משחק", מתוך התכנית "מה פתאום?!"]
* 
* 
* 
* 
* לי-אור אברבך, [http://www.nrg.co.il/online/47/ART1/923/667.html שובו של קישקשתא: "מה פתאום" חוזרת], nrg מעריב, 30 ביולי 2009
* 

==הערות שוליים==

קטגוריה:תוכניות טלוויזיה ישראליות לילדים
קטגוריה:הטלוויזיה החינוכית הישראלית
קטגוריה:כאן חינוכית: תוכניות וסדרות
קטגוריה:סדרות טלוויזיה ישראליות בכיכובן של בובות
קטגוריה:סדרות טלוויזיה ישראליות שעלו לשידור בשנות ה-1970